Nabila Huda, Fikry Ibrahim Bintangi Filem Seram ‘Remake’ Berjudul RAHSIA
Selepas muncul dalam filem seram thriller berjudul M4M4, Nabila Huda bakal muncul dalam filem terbaru berjudul Rahsia. Filem terbarunya itu merupakan sebuah filem remake kepada filem seram klasik berjudul sama arahan Othman Hafsham yang pernah ditayangkan pada tahun 1987. Menerusi filem tersebut, Nabila Huda akan bergandingan dengan pelakon baru, Fikri Ibrahim buat kali pertama. “Pada 11 Februari ini, saya akan mula menjalani penggambaran bagi projek filem seram iaitu ‘remake’ kepada filem “Rahsia”. Bagaimanapun, skrip dan jalan ceritanya diolah supaya tak sama dengan yang lama. “Kami juga akan menjalani latihan di Pulau Carey selama sebulan. Jujurnya, filem dan watak ini adalah antara yang paling berat saya pernah jayakan. Apa pun saya teruja untuk membintangi filem ini memandangkan saya dah lama tak berlakon filem. “Ini merupakan kali pertama saya akan digandingkan dengan Fikry. Saya senang hati kerana produksi ini ada membuat sesi latihan jadi saya dapat mencipta keserasian bersama Fikry di set penggambaran,” Filem arahan Shamyl Othman ini akan turut menampilkan pelakon veteran Eman Manan serta dua pelakon cilik iaitu Qistina Raisah dan Syed Ali Murtadha. Setakat ini plot filem Rahsia dan tarikh tayangan masih didedahkan kepada umum.